Aérospatiale
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
Société Nationale Industrielle Aérospatiale er en tidligere fransk statseid flyprodusent, grunnlagt i 1970 etter beslutning fra den franske stat om å fusjonere flyprodusentene Nord-Aviation, Sud-Aviation og SEREB.
Historie Aérospatiale produserte fly, helikoptre, taktiske missiler og hadde en egen divisjon for romfart og ballistiske systemer. Aérospatiale startet opp Airbus i 1970 i samarbeid med Deutsche Aerospace, et samarbeid som senere også inkluderte British Aerospace og CASA, etablerte flyprodusenten ATR i 1982 sammen med den italienske flyprodusenten Alenia, og etablerte helikopterprodusenten Eurocopter i 1992 sammen med tyske Daimler-Benz Aerospace. Aérospatiale ble Aérospatiale Matra i 1999 ved sammenslutning med industribedriften Matra (grunnlagt 1945), og i 2000 sammensluttet med spanske CASA og tyske DASA for å danne European Aeronautic Defence and Space Company (EADS), som nå er Airbus Group Fly og helikoptre Viktige og kjente fly og helikoptre, med årstall for første flygning i parentes:  CM.170 Magister (1952) – tomotors jetdrevet treningsfly, opprinnelig utviklet av Fouga  SE.210 Caravelle (1955) – tomotors jetdrevet passasjerfly, opprinnelig produsert av Sud-Aviation  SE.313 Alouette II (1955) – enmotors helikopter, opprinnelig produsert av Sud-Aviation SA.316 Alouette III (1959) – enmotors helikopter, opprinnelig produsert av Sud-Aviation  SA.321 Super Frelon (1962) – tremotors helikopter, opprinnelig produsert av Sud-Aviation N.262 Fregate (1962) – turbopropdrevet tomotors regionalt passasjerfly, opprinnelig produsert av Nord-Aviation  Transall C-160 (1963) – tomotors militær taktisk transportfly, produsert i samarbeid med Messerschmitt-Bölkow-Blohm og VFW-Fokker  SA.330 Puma (1965) – tomotors helikopter, opprinnelig utviklet av Sud-Aviation i samarbeid med Westland Helicopters  SA.341 Gazelle (1967) – enmotors helikopter, opprinnelig utviklet av Sud-Aviation i samarbeid med Westland Helicopters  Concorde (1969) – firemotors jetdrevet supersonisk passasjerfly, opprinnelig utviklet av Sud-Aviation i samarbeid med britiske BAC  SA.360 Dauphin (1972) – enmotors helikopter, opprinnelig produsert av Sud-Aviation AS.332 Super Puma (1978) – tomotors helikopter, videreutvikling av SA.330 Puma. Produseres fremdeles av Airbus Helicopters Les mer i Store norske leksikon Airbus Group fly